Di taggara n yixef-agi, mi nebda anadi nufa-d belli tameddurt n Belaïd Aït Alid tin yeččuren d ineḍruyen yerna d anecten i t-yessawḍen ad yaru, ad d-yejmeɛ akk timucuha-nni d yiḍrisen akk n tsekla timawit tamensayt yerra-ten-id ɣer tira.Ahat limer mačči d netta ur nseɛɛu ara ass n wass-a tasekla s way-s ara nemmeslay neɣ ad d-nebder ɣer beṛṛa. Nessaweḍ daɣen, nessegza-d akk iferdisen yellan deg wungal seg umsawal armi d amsiwel nesbyen-d acu-tt twuri-nsen deg tɣessan n wungal s umata.Ineḍruyen daɣen armi d akud d wadeg d yiwudam yettilin deg wungal, wigi nsefhem-d yal yiwen deg-sen s usenned ɣef wawal n waṭas n yimusnawen ama d iqbayliyen ama d ibarraiyen. Nezzi-d syen ɣer uglam-nsen nwala-d amek id-yettili d wamek ara nizmir ad nexdem tasleḍt deg yixef wis sin ɣef wamek yessexdem Belaïd